***Is There a Mitzvah To Actualize Prophecies?***



**1)Rav Aharon Lopiansky, *Time-Pieces*, 253-255**











**2)הרב שך, מכתבים ומאמרים חלק ד' סימן יט**



**3)רב קוק, הקריאה הגדולה**

|  |
| --- |
| מעת גלינו מארצנו, הלכה התורה עם ישראל בגולה, נדדה מבבל לצרפת, לספרד, לאשכנז, לפולין, לרוסיא ועוד. ועתה מה נשמח אם נוכל לאמר שהיא שבה למקומה הראשון לארץ ישראל, יחד עם ישראל, ההולך ומתרבה על אדמת הקודש. ועתה מי הוא העור שלא יראה בזה יד ד' הנוהגת אותנו, ומי לא יחוש חובה לעצמו להיות פועל עם אל ועתידה בת קול להיות מפוצצת בראשי ההרים ואומרת: כל מי שפעל עם אל יבא ויטול שכרו.מי יוכל להפטר מלסבב מצדו תוספת ברכה ומהירות ישועה, לעורר לבות רבות לשוב אל אדמת הקודש, לנחלת ד', להאחז בה, לישבה בעסקים ובבנינים, בקנית קרקעות, בנטיעות ובזריעה, ובכל דבר שהוא מקור חיי ישוב נכון ומסודר |

**4)הרב קוק אורות ישראל ותחיתו פיסקא כ'**

|  |
| --- |
| אורו של משיח, האושר העליון בחיי החברה והכלל, בצרומו העמוק אל האושר הפרטי, מחובר הוא עם האושר וההצלה המוחלטה של כל היש בתחית המתים. לגודל העתיד הזה מוכרחת כל עין לצפות, הצפיה האידיאלית היא מגונת את הגונים העליונים החיים, היא מקבעת את חותם ההויה בגורל מאורותיה. נתיקה כל דהי מראשית הרום, מאחרית העדן המעולה, נפילה היא לעמקי שחת, ושעירים קמים ומשחקים במקום זמירות שרי קודש ונעם שיח סוד המוני מעלה. |

**5)הרב יובל שרלו, שו"ת רשות הרבים**

**https://www.ypt.co.il/beit-hamidrash/view.asp?id=5691**

|  |
| --- |
| שלום וברכה  פסוקים אלה הם פסוקים נצחיים. הם קיימים גם היום, ובודאי שיש לראות אותם כקריאות חמורות מאוד הניצבות לנגד עינינו. תורתנו נצחית היא, וייתכן כי חס ושלום לא נהיה ראויים לארץ ישראל גם בפעם הזאת, ונעוף מכאן. יסוד זה חייבים להטמיע יותר ויותר, ויש לנער את עצמנו מהוודאות השגויה כי הקב"ה יקבל אותנו כפי שאנו ויפסיק לתבוע מאתנו להיות נאמנים לדמותנו הרוחנית הייעודית  כל זה אינו עומד בסתירה לעובדה כי אנו בעת גאולה. גאולה היא הזדמנות אלוקית שנפתחו בה שערי שמיים, ואנו צריכים לממש אותה בכל מאודנו. הגיע "עד שתחפץ", ויש חפץ המתגלה בארץ. אנו חיים בתקופה בה הגאולה אפשרית  אין להתבטא בנוסח "מה יותר סביר כיום". אין אנו יודעים כיצד הקב"ה שופט את עולמו. אתה כבר שפטת כי אנו גרועים מבית ראשון ושני, וזה כמובן משפט חמור ביותר, שכן אין לנו יכולת לדעת כיצד מתבונן הקב"ה על עולמו. יש הרבה דברים טובים בעולמנו ובמדינת ישראל של היום, ואנו נצטוונו להתבונן בעין יפה טובה על המציאות ולקדם אותה, במקום לשפוט אותה בחומרה. רבונו של עולם הוא הבוחן כליות ולב, והוא שישפוט תבל בצדק  כל טוב |

**6)הרב יהודה זולדן "האומות המאוחדות או העם האחד"**

<http://www.tzohar.org.il/?p=2394>

|  |
| --- |
| כדי שיגיעו ימים כאלה, נדרש גם מעם ישראל להכין תשתית לכך. לאחר נתק גדול מהארץ, אנו זוכים לשוב לכאן ולבנות מדינה יהודית בארץ. אך לא מספיקה רק תשתית פיזית. על גביה נדרשת קומה רוחנית ערכית ומוסרית גבוהה, שתצדיק ותאפשר את קיומנו כאן. ממנו יהיה אפשר לשוב ליעד המקורי ולהביא את דבר ה' לאומות העולם. יהיו אלו הכנות לימים גדולים עוד יותר, ימות המשיח. זה יגיע רק כשמדינת ישראל מנהיגיה ותושביה, ינהגו ברמה מוסרית וערכית גבוהה, ויראו בהתנהלות כזו קריאה בשם ה'. כך יתמלא העולם בדברי התורה ובדברי המצוות (כדברי הרמב"ם), וכך גם יגיעו הימים שאנו מייחלים ומתפללים לבואם: "שנזכה לשני ימות המשיח"  השותפות עם אומות העולם בפרוייקטים של בריאות, הצלה, איכות הסביבה, זכויות וחובות של חלשים בחברה ועוד, הם חיובים כל עוד פועלים לשם השגת המטרות הללו בכנות ובהגינות וללא כל אינטרס אחר. אבל זה לא העיקר. הרצון הוא להגיע ליום בו יהיה אפשר לממש את דברי הנביא זכריה שנאמרה לאחר הנבואה על ביטול הצומות, שאחד מהם נציין בשבוע הבא::  "כה אמר ה' צבאות עד אשר יבאו עמים וישבי ערים רבות. והלכו יושבי אחת אל אחת לאמר נלכה הלוך לחלות את פני ה' ולבקש את ה' צבאות אלכה גם אני. ובאו עמים רבים וגוים עצומים לבקש את ה' צבאות בירושלים ולחלות את פני ה'. כה אמר ה' צבאות בימים ההמה אשר יחזיקו עשרה אנשים מכל לשנות הגוים והחזיקו בכנף איש יהודי לאמר נלכה עמכם כי שמענו אלהים עמכם" (זכריה ח, יט- כג) |

**7)הרבי מלובביץ, מאמר ד"ה ביום השמיני" תשמ"ו**

|  |
| --- |
| וכיון דזה שצריך לחכות לביאת המשיח (נוסף על להאמין בביאת המשיח – לכחות לזה) הוא הלכה, דענינה של הלכה הוא (לכל לראש) קיום הענין כמו שהוא בפשטות ובמעשה בפועל – לכן, בהסכם כל הקהל "ווי וואנט משיח נאו" במהרה בימנו ממש. |

**8)הרבי מלובביץ, "השיחה הידועה" כח ניסן תשנ"א**

|  |
| --- |
| הדבר היחיד שיכולני לעשות - למסור הענין אליכם: עשו כל אשר ביכלתכם - ענינים שהם באופן דאורות דתוהו, אבל, בכלים דתיקון - להביא בפועל את משיח צדקנו תיכף ומיד ממש...  ויהי רצון שימצא מכם אחד, שנים, שלשה, שיטכסו עצה מה לעשות וכיצד לעשות, ועוד והוא העיקר - שיפעלו שתהיה הגאולה האמיתית והשלימה בפועל ממש, תיכף ומיד ממש. |

**9)שו"ת תשובות והנהגות ב:קמ**

|  |
| --- |
| וכעין זה השבתי לרב אחד כאן שטען לי ביום שקבעו לשמחה על הקמת המדינה, שעם כל המגרעות ושמדות של המדינה, ראוי לברך על חסדי ה' שיש מקום מנוס לפליטי בית ישראל, וע"ז ראוי לשמוח, והשבתי לו שאם הוא סובל ראוי לשכוח להזכיר חסדי ה', אבל כשאחרים סובלים שרבבות העבירו ר"ל על דתם והרבה נהרגו במלחמות, אסור לשמוח עד שירחם ה' ונזכה בקרוב ליום שכולו טוב בביאת משיח צדקינו, אז נשמח ונודה לה' בשמחה רבה ועצומה.  וכדאי להביא כאן דעת מרן הגריז"ס זצ"ל (הגאב"ד דבריסק) על המדינה ואעתיק כפי הרשום אצלי ממה שאמר בשנת תש"ז לפני הקמת המדינה, בנוגע לדעתו אז שאסור להקים מדינה.  סיפרו למרן זצ"ל שבספרי קבלה כתוב שלפני ביאת המשיח יהיה ממשלה והשלטון ביד ערב רב, והשיב שאינו מאמין שכן, ואמרו לו שגם בנביאים יש רמז שהארץ תחולק ותהיה תחת שלטון יהודי לפני ביאת המשיח, וענה ואמר שגמרא מפורשת שגם בכה"ג שיש נבואה, אסור לעשות נגד דין תורה, שבברכות (י א) איתא דחזקיה ראה ברוח הקודש ונבואה שיהיו לו בנים דלא מעלי, ולכן נמנע לקיים פריה ורביה, ותמוה כיון שראה ברוח הקודש שיהיו לו בנים, למה נמנע והלוא בודאי יהיו לו בנים כיון שברוח הקודש ראה שכן, וע"כ כיון שלדעתו ע"פ דין אסור לעשות כן להביא בנים כאלו אפילו שראה ברוח הקודש שלא יועיל, חייב לשמוע לדין תורה, ולדבריו מדין תורה אסור להקים מדינה, שזהו גרם לשפיכות דמים, ואפילו כתוב בנביא שיהיה כן אסור לנו לעזור, וכן ברמב"ם סוף הלכות מלכים מפורש שהנצרות הכנה למשיח שמאמינים באלקים, ואטו נסייע להפיץ נצרות כדי להקדים משיח. (ושמעתי מפי הגאון רבי זלמן סורוצקין זצ"ל שאמר לו הגאון מבריסק זצ"ל שעי"ז אנו מוסרים התורה וחינוך בנינו ביד רשעים ופוקרים ואין לך איסור חמור כמוהו) |

**10)Halakhic Man, 100**

|  |
| --- |
| Halakhic man discerns in every divine pledge man’s obligation to bring about its fulfillment, in every promise a specific norm, in every eschatological vision an everlasting commandment (the commandment to participate in the realization of the prophecy). |

**11)בראשית טו:יג-יד**

וַיֹּאמֶר לְאַבְרָם יָדֹעַ תֵּדַע כִּי גֵר יִהְיֶה זַרְעֲךָ בְּאֶרֶץ לֹא לָהֶם וַעֲבָדוּם וְעִנּוּ אֹתָם אַרְבַּע מֵאוֹת שָׁנָה. וְגַם אֶת הַגּוֹי אֲשֶׁר יַעֲבֹדוּ דָּן אָנֹכִי וְאַחֲרֵי כֵן יֵצְאוּ בִּרְכֻשׁ גָּדוֹל

**12)רמב"ם הלכות תשובה ו:ה**

וכן המצריים כל אחד ואחד מאותן המצירים והמריעים לישראל אילו לא רצה להרע להם הרשות בידו, שלא גזר על איש ידוע אלא הודיעו שסוף זרעו עתיד להשתעבד בארץ לא להם, וכבר אמרנו שאין כח באדם לידע היאך ידע הקב"ה דברים העתידין להיות

**13)רמב"ן שם**

והרב נתן טעם בספר המדע (הלכות תשובה ו ה) לפי שלא גזר על איש ידוע, וכל אותם המריעים לישראל אלו לא רצה כל אחד מהם הרשות בידו, לפי שלא נגזר על איש ידוע. ולא נתכנו דבריו אצלי, שאפילו גזר שאחד מכל האומות יריע להם בכך וכך, וקדם זה ועשה גזרתו של הקב"ה זכה בדבר מצוה, ומה טעם בדבריו, כאשר יצוה המלך שיעשו בני מדינה פלונית מעשה מן המעשים, המתרשל ומטיל הדבר על האחרים חומס וחוטא נפשו, והעושה יפיק רצון ממנו, וכל שכן שהכתוב אמר וגם את הגוי אשר יעבודו, שיעבדו הגוי כולו, והם הלכו מעצמם למצרים. אבל הטעם כאשר כתבתי

**14)משך חכמה שם**

הרמב"ן האריך על דברי הרמב"ם שלא נראו דבריו בעיניו, שאם עשה אחר קיום מצות השם יתברך, הלא הוא זריז ונשכר! ויפה אמר, אילו אמר הכתוב בלשון ציווי שיעבדו בם הגויים. אבל כאן אמר דרך סיפור "ועבדום וענו אותם", ולכן נענשו. שמן הדין אין רשאין בני נח, דהוזהרו על הדינים, ובפרט להיות כפויי טובה, שהם נתעשרו מיוסף, ולמדו חכמה מאתו, ולא ידעו את יוסף, לכן נענשו

**15)בראשית מב:ט**

וַיִּזְכֹּר יוֹסֵף אֵת הַחֲלֹמוֹת אֲשֶׁר חָלַם לָהֶם וַיֹּאמֶר אֲלֵהֶם מְרַגְּלִים אַתֶּם לִרְאוֹת אֶת עֶרְוַת הָאָרֶץ בָּאתֶם

**16)רמב"ן שם**

ויזכר יוסף את החלומות אשר חלם להם - עליהם, וידע שנתקיימו שהרי השתחוו לו, לשון רש"י. ולפי דעתי שהדבר בהפך, כי יאמר הכתוב כי בראות יוסף את אחיו משתחוים לו זכר כל החלומות אשר חלם להם וידע שלא נתקיים אחד מהם בפעם הזאת, כי יודע בפתרונם כי כל אחיו ישתחוו לו בתחילה מן החלום הראשון, והנה אנחנו מאלמים אלומים, כי "אנחנו" ירמוז לכל אחיו אחד עשר, ופעם שנית ישתחוו לו השמש והירח ואחד עשר כוכבים מן החלום השני, וכיון שלא ראה בנימן עמהם חשב זאת התחבולה שיעליל עליהם כדי שיביאו גם בנימין אחיו אליו לקיים החלום הראשון תחילה:

ועל כן לא רצה להגיד להם אני יוסף אחיכם, ולאמר מהרו ועלו אל אבי וישלח העגלות כאשר עשה עמהם בפעם השניה, כי היה אביו בא מיד בלא ספק. ואחרי שנתקיים החלום הראשון הגיד להם לקיים החלום השני. ולולי כן היה יוסף חוטא חטא גדול לצער את אביו ולהעמידו ימים רבים בשכול ואבל על שמעון ועליו, ואף אם היה רצונו לצער את אחיו קצת איך לא יחמול על שיבת אביו, אבל את הכל עשה יפה בעתו לקיים החלומות כי ידע שיתקיימו באמת

**17)עקידת יצחק סוף שער כט השאלה ה9**

ותמהני ממה שכתב הרמב"ן ז"ל שעשה כדי שיתקיימו חלומותיו, כי מה תועלת לו בשיתקיימו, ואף כי תהיה תועלת לו, לא היה לו לחטוא נגד אביו. והחלומות - ה נ ו ת ן ח ל ו מ ו ת י ג י ש פ ת ר ו נ ם. גם שתיראה סכלות עצומה שישתדל האדם לקיים חלומותיו, שהרי הם דברים אשר ייעשו שלא מדעת בעלים

רב רימון – הגדה על ברכת הגאולה

ודור נוצר ביציאת מצרים תפקידנו הוא לממש גאולה זו בכל דור ודור ולהוציאה אל הפועל עד להופעת הגאולה השלמה זוהי השייכות העמוקה שלנו ליציאת מצרים החיבור לאותה גאולה גדולה שנוצרה במצרים נעשה דרך העשייה היום-יומית והקידום הממשי של הגאולה של דורנו.